CELEX: C2006/143/42
Language: et
Date: 2006-06-17 00:00:00
Title: Kohtuasi C-147/06: Eelotsusetaotlus, mille esitas Consiglio di Stato, Quinta Sezione  20. märtsil 2006  — SECAP SpA  versus  Comune di Torino

17.6.2006   
            
            
               ET
            
            
               Euroopa Liidu Teataja
            
            
               C 143/23
            
         Eelotsusetaotlus, mille esitas Consiglio di Stato, Quinta Sezione 20. märtsil 2006 — SECAP SpA 
         versus
       Comune di Torino
   (Kohtuasi C-147/06)
   (2006/C 143/42)
   Kohtumenetluse keel: itaalia
   Eelotsusetaotluse esitanud kohus
   Consiglio di Stato
   Põhikohtuasja pooled
   
      Hageja: SECAP SpA
   
      Kostja: Comune di Torino jt
   Eelotsuse küsimused
   
               1.
            
            
               Kas direktiivi 93/37/EMÜ (1) artikli 30 lõikes 4 kehtestatud reegel või direktiivi 2004/18/EÜ (2) (juhul, kui viimane loetakse kohaldatavaks) artikli 55 lõigetes 1 ja 2 sisalduv samasisuline reegel, mille kohaselt juhul, kui pakkumiste hinnad tunduvad teostatavate töödega võrreldes ebaharilikult madalad, on tellijal kohustus nõuda enne, kui ta võib sellised pakkumised tagasi lükata, kirjalikke täpsustusi pakkumise koostisosade kohta, mida ta asjakohaseks peab, ning kontrollib neid, esitatud selgitusi arvesse võttes, kujutab endast ühenduse õiguse aluspõhimõtet?
            
         
               2.
            
            
               Kui vastus eelmisele küsimusele on eitav, siis kas direktiivi 93/37/EMÜ artikli 30 lõikes 4 kehtestatud reegel või direktiivi 2004/18/EÜ (juhul, kui viimane loetakse kohaldatavaks) artikli 55 lõigetes 1 ja 2 sisalduv samasisuline reegel, mille kohaselt juhul, kui pakkumiste hinnad tunduvad teostatavate töödega võrreldes ebaharilikult madalad, on tellijal kohustus nõuda enne, kui ta võib sellised pakkumised tagasi lükata, kirjalikke täpsustusi pakkumise koostisosade kohta, mida ta asjakohaseks peab, ning kontrollib neid, esitatud selgitusi arvesse võttes, mis ei oma ühenduse õiguse aluspõhimõttele omaseid tunnusjooni, kujutab endast konkurentsipõhimõtte — koosloetuna halduse läbipaistvuse ja kodakondsuse alusel mittediskrimineerimise põhimõtetega — kaudset tuletist või teisest põhimõtet ja kas seda tuleb seetõttu pidada vahetult siduvaks ja sellega võimalikult vastuolus olevate liikmesriikide poolt ühenduse õiguse vahetust kohaldamisalast välja jäänud ehitustööde riigihankelepingute reguleerimiseks võetud siseriiklike õigusnormide suhtes ülimuslikuks?
            
         
      (1)  EÜT L 1999, lk 54 ; ELT eriväljaanne 06/02, lk 163.
   
      (2)  ELT L 134, lk 114 ; ELT eriväljaanne 06/07, lk 132.